اوکراین جمهوررئیسی ولادیمیر زلنسکی, توناون تلفن آرقه لی, تورکیه جمهوریتی جمهوررئیسی رجب طیب اردوغان بیلن سوزلدی. اوشبو دایره ده زلنسکی اوکراین نی قوللب- قوتله گن لیگی اوچون اردوغان گه منتدارچیلیک بیلدیردی.
زلنسکی تصویری بیر پیام ترقه تدی.
زلنسکی اوشبو پیامیده, "مذاکره لرده اولویت لری میز انیق. اوروش نینگ توخته تیلیشی, امنیت گرنتی لری, حاکمیت, ارضی تمامیت نینگ قیته تامین ایتیلیشی, اولکه میز اوچون حقیقی گرنتی لر, اولکه میز نینگ حقیقی معنی ده قورینیشی" دییه قید ایتدی.
عینی دمده زلنسکی, روس عسکر لر نی ایسه اوروش میدانیده اولیش اورنیگه سلاح لری نی ییرگه قوییش گه چقیردی.
ولادیمیر زلنسکی, روس اوچاق لری نینگ, بیلیب توریب محاصره آستیده گی ماریوپول ده جایلشگن و یوزلب انسان نینگ باریب یاشینگن تیاتر نی بمباران قیلگن لیگی نی بیلدیررایکن, اوشبو حادثه عاقبتیده تیاتر بنا سی نینگ ویران بولگن لیگی نی معلوم قیلدی.
تحریم لر گه قره مسدن, روس اقتصادی نینگ حاضرگی کونده هم اوکراین ده اوروش آلیب باریش قابلیتی گه ایگه ایکن لیگی نی معلوم قیلگن زلنسکی, شوباعث روسیه گه قرشی بوندن کوپراق تحریم لرنینگ بحث موضوعی بولیشی, دنیا نینگ روسیه نی بیر ترورچی دولت اوله راق قبول قیلیشی و اینگ مهمی ایسه اوکراین بیلن همکارلیک نینگ آرتیریلیشی کیره ک ایکن لیگی نی بیلدیردی.
زلنسکی, اوروپا کمیسیونی باشلیغی اورزولا فن در لاین بیلن بولیب اوتگن اوچره شوویده, اوروپا اولکه لری گه بارگن اوکراین لیک لرنینگ قوللب- قوتله نیشی بوییچه کیلیشیب آلگن لیک لری نی معلوم قیلدی.
عینی دمده زلنسکی, اوکراین نینگ دوست لری بولگن تورکیه جمهوریتی جمهوررئیسی رجب طیب اردوغان و کانادا باش وزیری جستین ترودو بیلن صحبت قیلگن لیگی نی معلوم قیلرایکن, اوشبو صحبت لرده اوکراین ده تینچلیک نینگ اورنه تیلیشی بوییچه ینگی قدم لرنینگ تشله نیشی توغریسیده کیلیشیب آلگن لیک لری نی معلوم قیلیب, اردوغان بیلن ترودو گه منتدارچیلیک بیلدیرگن لیگی نی ایسله تیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
